# 3 หนุ่ม 3 มุม
3 หนุ่ม 3 มุม เป็นละครซิตคอม (Situation Comedy) เรื่องแรก ๆ ของประเทศไทย สร้างสรรค์และกำกับการแสดงโดยถกลเกียรติ วีรวรรณ 3 หนุ่ม 3 มุม เป็นเรื่องราวของ 3 หนุ่มพี่น้อง ตัวแทนของคนต่างวัยในสังคม ที่มีความคิดและมุมมองต่างกันในการพบเจอเรื่องราวต่าง ๆ มากมายในสังคม เป็นละครสั้นจบในตอน หรือที่ปัจจุบันเรียกกันว่า "ละครซิตคอม" ได้รับการพูดถึงว่าเป็นละครแนวสร้างสรรค์ สะท้อนปัญหาและเหตุการณ์ของสังคมในยุคนั้นได้ดีเรื่องหนึ่ง รวมถึงสะท้อนให้เห็นถึงความรักความผูกพันของคนในครอบครัว เป็นละครที่มีระยะเวลาการออกอากาศยาวนานมากถึง 8 ปี (พ.ศ. 2534 - 2541) ทำให้ผู้ชมเกิดความผูกพันกับตัวละครทั้ง 3 พี่น้องนี้ จนรู้สึกว่านักแสดงนำทั้ง 3 คน "กบ แท่ง มอส" เป็นพี่น้องกันในชีวิตจริงด้วย

ในช่วงเวลา 8 ปี ของ 3 หนุ่ม 3 มุมนั้น มีผู้เขียนบทโทรทัศน์และผู้กำกับหลายท่านที่มาร่วมสร้างสรรค์ เช่น เขียนบทโทรทัศน์ โดย วาณิช จรุงกิจอนันต์, ชาตรี ชมพู, สลิล เทพพิทักษ์, นิรันดร เลาะห์นะ, สันติ เกษมสิริทัศน์ และกำกับการแสดงโดย ถกลเกียรติ วีรวรรณ, นิพนธ์ ผิวเณร, สรพงษ์ เอื้อชูชัย, กิตติ บุญสกุลศักดิ์, พงษ์ศักดิ์ ฉิมเจริญ, ฉัตรชัย สุรสิทธิ์, วรพล ภักดีวิจิตร เป็นต้น

ใน พ.ศ. 2563 ช่องวัน 31 ได้ประกาศสร้างซิตคอมเรื่องนี้ขึ้นมาอีกครั้งในชื่อ 3 หนุ่ม 3 มุม x2 ออกอากาศทางช่องวัน 31 และดูย้อนหลังผ่านทางแอปพลิเคชัน iQIYI และเว็บไซต์ iQ.com ตอนใหม่ทุกวันเสาร์ 22:15 น. กำกับการแสดงโดย เสกสรรค์ สิงอุไร , ฐิติ เวชบุล

 ตัวละคร 
3 หนุ่ม 3 มุม เป็นเรื่องราวของ 3 พี่น้อง ตระกูลเบญจวรการ ที่อาศัยอยู่ร่วมกัน
 พี่ชายคนโต "เอกพล เบญจวรการ" รับบทโดย ทรงสิทธิ์ รุ่งนพคุณศรี ผู้จัดการธนาคารหนุ่มวัยกลางคน ที่มีการดำเนินชีวิตที่เป็นระบบ มีแบบแผน ขี้งก และมีแนวความคิดหัวโบราณนิด ๆ
 พี่ชายคนกลาง "ทศพล เบญจวรการ" รับบทโดย ศักดิ์สิทธิ์ แท่งทอง มีอาชีพสถาปนิก รักอิสระ ใช้ชีวิตง่าย ๆ สบาย ๆ ไม่ชอบอยู่ในกฎเกณฑ์หรือการถูกบังคับ ค่อนข้างหัวสมัยใหม่ เพราะเป็นนักเรียนนอก และเป็นหนุ่มเจ้าสำราญ
 น้องชายคนเล็ก "พีรพล เบญจวรการ" รับบทโดย ปฏิภาณ ปฐวีกานต์ นักศึกษามหาวิทยาลัยวัยรุ่นช่วงหัวเลี้ยวหัวต่อ ที่กำลังค้นหาตัวเองว่าชอบ ไม่ชอบอะไร และควรจะดำเนินชีวิตไปในทิศทางไหน

ใน พ.ศ. 2563 ช่องวัน 31 ได้นำซิตคอม 3 หนุ่ม 3 มุม มาทำใหม่ โดยมีการต่อยอดเนื้อเรื่อง โดยทั้ง 3 หนุ่มพี่น้องตระกูลเบญจวรการได้มีลูกชายแล้ว คือ

 เป็นหนึ่ง เบญจวรการ (หนึ่ง) รับบทโดย เสถียรพงษ์ ชมภูพลอย ลูกชายของเอกพลกับเมย์ ภรรยาใหม่เอกพล เป็นคนที่ชอบรักษาความสะอาดของร่างกาย จัดระเบียบทุกอย่างไม่ให้เกิดความเสียหายแม้แต่น้อย 

 ณัฐพล เบญจวรการ (เฟิร์ส) รับบทโดย ณัชพัณณ์ ปรมะเจริญโรจน์ ลูกชายของทศพลกับนัท เป็นหนุ่มที่มาจากต่างประเทศ จนเป็นคนหัวรั้น คอยสร้างความโมโหให้กับคนในครอบครัว 
 พงศ์พล เบญจวรการ (อูโน่) รับบทโดย ปรัตถกร คัยนันทน์ ลูกชายของพีรพล เป็นหนุ่มที่มีลักษณะท่าทางเหมือนพ่อ คือ "ซ่า กล้า บ้าบิ่น"
 นักแสดง 
 นักแสดงหลัก 
 ทรงสิทธิ์ รุ่งนพคุณศรี เป็น เอกพล (เอก)
 ศักดิ์สิทธิ์ แท่งทอง เป็น ทศพล (ทศ)
 ปฏิภาณ ปฐวีกานต์ เป็น พีรพล (พี)

เสถียรพงษ์ ชมภูพลอย เป็น เป็นหนึ่ง (หนึ่ง ลูกพ่อเอก)
ณัชพัณณ์ ปรมะเจริญโรจน์ เป็น ณัฐพล (เฟิร์ส ลูกพ่อทศ)
ปรัตถกร คัยนันทน์ เป็น พงศ์พล (อูโน่ ลูกพ่อพี)

 นักแสดงรับเชิญที่มีบทบาทประจำใน 3 หนุ่ม 3 มุม 
 พิศมัย วิไลศักดิ์ เป็น ป้าดา
 สอาด เปี่ยมพงษ์สานต์ เป็น ลุงศักดิ์ / เทพ
 จิราพร ดัดสร เป็น แจ่ม
 ชาตรี ชมพู เป็น ดำ
 ด.ญ. ปรางใส ณ นคร เป็น มุก 
 พิมพ์ผกา เสียงสมบุญ เป็น ลูกข่าง
สุรางคณา สุนทรพณาเวศ เป็น แป๋ว 
 ธัชชัย ปาละกูล เป็น เฮียอ้า
 ดำรงค์เดช แสงสว่าง เป็น จอห์น
 กัลยา เลิศเกษมทรัพย์ 
 สุภาภรณ์ คำนวณศิลป์ เป็น อัญ
 สุนิสา สุขบุญสังข์ เป็น กอล์ฟ
 อรสา พรหมประทาน
นาตาชา คอฟแมน เป็น ฟ้า
รัชนก พูลผลิน เป็น แอ๊นท์ 
 จักรินทร์ ศิริยกุล เป็น ป๋อง
รอง เค้ามูลคดี เป็น ลุงเขต
นัฏฐา ลอยด์ เป็น คุณวิ
 อรุณวตี ฉัตรเท เป็น น้องแหม่ม 
 ดวงดาว จารุจินดา เป็น แม่
 ชลิต เฟื่องอารมย์ เป็น พ่อ
 จุรี โอศิริ เป็น คุณย่า
ไชยวัฒน์ อนุตระกูลชัย เป็น แอ๊ด
วิชัย จงประสิทธิ์พร เป็น ปิ๋ว
เมทินี กิ่งโพยม เป็น นัท
ไพโรจน์ ใจสิงห์ เป็น พ่อของนัท
 อรัญญา นามวงศ์ เป็น แม่ของนัท

 นักแสดงที่มีบทบาทใน 3 หนุ่ม 3 มุม x2 

 พิศมัย วิไลศักดิ์ เป็น ป้าดา
 ธัณย์สิตา สุวัชราธนากิตติ์ เป็น ตุ๊ก
 วีริณฐ์ศรา ตั้งกิจสุวานิช เป็น นิ้ง
 หมวย ชวนชื่น เป็น สร้อย
 หนุงหนิง สิงหราช เป็น โจ้

 นักแสดงรับเชิญที่มีบทบาทประจำใน 3 หนุ่ม 3 มุม x2 

 พิชญ์นาฏ สาขากร เป็น แพร 
 สุทธิดา เกษมสันต์ ณ อยุธยา เป็น แคท
 สุพจน์ จันทร์เจริญ เป็น ศักดิ์สิทธิ์
 ปกฉัตร เทียมชัย เป็น ขวัญ
เมทินี กิ่งโพยม เป็น นัท
ฐรินดา กรรณสูต เป็น เมย์ / เหมียว

 รายชื่อตอน 
3 หนุ่ม 3 มุม x 2 (ฤดูกาลที่ 1)ตอนที่วันที่ออกอากาศชื่อตอนนักแสดงรับเชิญ11 สิงหาคม 2563โคตรพวกเราเลย–28 สิงหาคม 2563ศึกดาร์บี้แมทซ์–315 สิงหาคม 2563ใครอยู่ใต้หลังคา–422 สิงหาคม 2563ดวงกินเมียสุษิรา แน่นหนา (ก้อย)529 สิงหาคม 2563ปาฎิหาริย์มีจริงปาณัสม์ ยามาโมโต (นักธุรกิจที่มีเรื่องกับเฟิร์ส)65 กันยายน 2563อย่าเข้าใจฉันผิด–712 กันยายน 2563สังคมก้มหน้า–819 กันยายน 2563เพื่อนไม่เปลี่ยนวิชัย จงประสิทธิ์พร (ปิ๋ว)926 กันยายน 2563หมีแพนด้า หมี หมีแพนด้า–103 ตุลาคม 2563แฟรนไชส์ แฟนใคร ?พิชญ์นาฏ สาขากร (แพร)1110 ตุลาคม 2563เด็กกว่าแล้วไงพิชญ์นาฏ สาขากร (แพร)1217 ตุลาคม 2563พี่แพรพาเพลินพิชญ์นาฏ สาขากร (แพร)1324 ตุลาคม 2563คนจะรักนอนป่วยเฉย ๆ เขาก็รักพิชญ์นาฏ สาขากร (แพร)1431 ตุลาคม 2563ทศพลคนกุมความลับพิชญ์นาฏ สาขากร (แพร)157 พฤศจิกายน 2563จะปล่อยหรือไม่ปล่อย ?พิชญ์นาฏ สาขากร (แพร)1614 พฤศจิกายน 2563ชาติชัวร์เอ้ย !?ติ๊ก ร็อคข้าวปุ้น (อ.ชาติชาย)1721 พฤศจิกายน 2563เพื่อนเก่าตุ๊ก แต่แฟนเก่าพ่อ !พริมรตา เดชอุดม (เดือน)1828 พฤศจิกายน 2563ป๋าเอก บัวผัน และปลาหมึกบดพิชญ์นาฏ สาขากร (แพร)195 ธันวาคม 2563มันตามมาจากค่ายณัฐนี สิทธิสมาน (สาย)2012 ธันวาคม 2563เมาจนมั่ว โมเดลลิ่งฐิติ เวชบุล (โอ๊ค)พิชญ์นาฏ สาขากร (แพร)2119 ธันวาคม 2563Happy Birthday to ป๋าขา––26 ธันวาคม 2563งดออกอากาศงดการออกอากาศในวันที่ 26 ธันวาคม 2563 เพราะอยู่ในช่วงเทศกาลส่งท้ายปีเก่าต้อนรับปีใหม่ โดยในวันและเวลาดังกล่าวทางสถานีได้ออกอากาศละครเพลงเรื่อง แม่นาคพระโขนง เดอะมิวสิคัล––2 มกราคม 2564งดออกอากาศงดการออกอากาศในวันที่ 2 มกราคม 2564 เพราะอยู่ในช่วงเทศกาลปีใหม่ โดยในวันและเวลาดังกล่าวทางสถานีได้ออกอากาศละครเวทีเรื่อง ลมหายใจ เดอะมิวสิคัล–3 หนุ่ม 3 มุม x 2 2021 (ฤดูกาลที่ 2) ตอนที่  วันที่ออกอากาศ  ชื่อตอน  นักแสดงรับเชิญ 1  9 มกราคม 2564  ละแมะ ละแมะ ละแม่ใครหว่า  สุทธิดา เกษมสันต์ ณ อยุธยา (แคท) 2  16 มกราคม 2564  แม่หรือไม่ ?  สุทธิดา เกษมสันต์ ณ อยุธยา (แคท) 3  23 มกราคม 2564  เตะปิ๊บเว้ยเฮ้ย !  – 4  30 มกราคม 2564  งัดอาวุธ สะกิดจัง  พิชญ์นาฏ สาขากร (แพร) 5  6 กุมภาพันธ์ 2564  เหลวไหลจริง ๆ เลย  – 6  13 กุมภาพันธ์ 2564  ซุปเปอร์วาเลนไทน์  –  7  20 กุมภาพันธ์ 2564  ไส้กรอกชีคชีค  สุทธิดา เกษมสันต์ ณ อยุธยา (แคท)  สุพจน์ จันทร์เจริญ (ศักดิ์สิทธิ์) 8  27 กุมภาพันธ์ 2564  ต่างคนต่างพูดไม่ออก  สุทธิดา เกษมสันต์ ณ อยุธยา (แคท) สุพจน์ จันทร์เจริญ (ศักดิ์สิทธิ์)ปุณิกา กุลสุนทรรัตน์ (หญิงสาวที่เช่าคอนโดเดิมของพีรพล) 9  6 มีนาคม 2564  วันตัด (สิน) ใจ  สุทธิดา เกษมสันต์ ณ อยุธยา (แคท)พิชญ์นาฏ สาขากร (แพร) 10  13 มีนาคม 2564  หนึ่งมิตรชิดใกล้  –  11  20 มีนาคม 2564  ล้วงลับจับโป๊ะ  พิชญ์นาฏ สาขากร (แพร)สุพจน์ จันทร์เจริญ (ศักดิ์สิทธิ์) 12  27 มีนาคม 2564  รักสามเหล้า  ยาว ลูกหยี (องอาจ) 13  3 เมษายน 2564  คนที่ไว้ใจสุดท้ายร้ายที่สุด  พิชญ์นาฏ สาขากร (แพร) –  10 เมษายน 2564  งดออกอากาศงดการออกอากาศในวันที่ 10 เมษายน 2564 เพราะอยู่ในช่วงเทศกาลสงกรานต์ โดยในวันและเวลาดังกล่าวทางสถานีได้ออกอากาศละครมาราธอนเรื่อง วันทอง ตั้งแต่ตอนแรกจนถึงตอนล่าสุด  – 14  17 เมษายน 2564  พ่อปะ ลูกป่วน  พิชญ์นาฏ สาขากร (แพร) –  24 เมษายน 2564  นำตอนที่ 15 ของฤดูกาลที่ 1 กลับมาออกอากาศซ้ำอีกครั้งงดออกอากาศตอนใหม่ เนื่องจากสถานการณ์โควิด-19 จึงต้องงดการถ่ายทำ  – –  1 - 8 พฤษภาคม 2564  นำตอนที่ 13 - 14 กลับมาออกอากาศซ้ำอีกครั้ง  – –  15 พฤษภาคม 2564  นำตอนที่ 19 ของฤดูกาลที่ 1 กลับมาออกอากาศซ้ำอีกครั้ง  – –  22 - 29 พฤษภาคม 2564  นำตอนที่ 1 - 2 กลับมาออกอากาศซ้ำอีกครั้ง  – –  5 มิถุนายน - 3 กรกฎาคม 2564  นำตอนที่ 6-10 กลับมาออกอากาศซ้ำอีกครั้ง  – 15  10 กรกฎาคม 2564  สิ้นสุดกันที  พิชญ์นาฏ สาขากร (แพร)สุพจน์ จันทร์เจริญ (ศักดิ์สิทธิ์) 16  17 กรกฎาคม 2564  บอกสักคำ  สุพจน์ จันทร์เจริญ (ศักดิ์สิทธิ์) 17  24 กรกฎาคม 2564  ในวันที่เธอไม่อยู่  –  18  31 กรกฎาคม 2564  ของขวัญคือ...  ปกฉัตร เทียมชัย (ขวัญ) 19  7 สิงหาคม 2564  เธอจะดีหรือร้าย  ปกฉัตร เทียมชัย (ขวัญ) 20  14 สิงหาคม 2564  ความลับของของขวัญ  ปกฉัตร เทียมชัย (ขวัญ)สุพจน์ จันทร์เจริญ (ศักดิ์สิทธิ์) 21  21 สิงหาคม 2564  ไอจะขยี้ยูว์ให้แหลกคึ  ปกฉัตร เทียมชัย (ขวัญ)สุพจน์ จันทร์เจริญ (ศักดิ์สิทธิ์) –  28 สิงหาคม - 4 กันยายน 2564  นำตอนที่ 1 - 2 ของฤดูกาลที่ 1 กลับมาออกอากาศซ้ำอีกครั้ง  – 22  11 กันยายน 2564  เจอแบบนี้ต้องทำยังไง... สภาพ  – 23  18 กันยายน 2564  คู่นั้นก็พี่ คู่นี้ก็หลาน  – 24  25 กันยายน 2564  คำสารภาพของเฟิร์ส  เมทินี กิ่งโพยม (นัท) 25  2 ตุลาคม 2564  ความลับของนัท  เมทินี กิ่งโพยม (นัท) 26  9 ตุลาคม 2564  10 ปีที่เก็บไว้  เมทินี กิ่งโพยม (นัท) 27  16 ตุลาคม 2564  ความลับที่เหลืออยู่  เมทินี กิ่งโพยม (นัท) 28  23 ตุลาคม 2564  เข้าใจ...ฉันเข้าใจทุกอย่าง  เมทินี กิ่งโพยม (นัท) 29  30 ตุลาคม 2564  ต่างคนต่างเหตุผล  เมทินี กิ่งโพยม (นัท) 30  6 พฤศจิกายน 2564  เมียคนที่สองของเอกพล  เมทินี กิ่งโพยม (นัท)ฐรินดา กรรณสูต (เมย์ / เหมียว) 31  13 พฤศจิกายน 2564  แค่ความคิดถึงหรือพรหมลิขิต  ฐรินดา กรรณสูต (เหมียว)ปกฉัตร เทียมชัย (ขวัญ) 32  20 พฤศจิกายน 2564  เมื่อน้าขวัญเป็นมากกว่าน้า  ปกฉัตร เทียมชัย (ขวัญ) 33  27 พฤศจิกายน 2564  ความจริงเท่ากับ ?  ปกฉัตร เทียมชัย (ขวัญ)ฐรินดา กรรณสูต (เหมียว) 34  4 ธันวาคม 2564  ความลับหรือความรัก  ปกฉัตร เทียมชัย (ขวัญ) 35  11 ธันวาคม 2564  นิ้ง นู่น นี่ นอยด์  เมทินี กิ่งโพยม (นัท) 36  18 ธันวาคม 2564  สิ่งที่ไม่เคยบอก  เมทินี กิ่งโพยม (นัท) 37  25 ธันวาคม 2564  มันคือความผูกพัน (ตอนอวสาน)  เมทินี กิ่งโพยม (นัท)

 ระยะเวลาออกอากาศ 
ออกอากาศทุกวันเสาร์ เวลา 17.30 - 18.30 น. ต่อมาใน พ.ศ. 2535 ย้ายเวลาออกอากาศไปเป็น 17.00 - 18.00 น. ทางช่อง 7 HD ตั้งแต่ พ.ศ. 2534 - พ.ศ. 2541 โดยมาสเตอร์แพลน ในเครือแกรมมี่ และภายหลังอำนวยการผลิตโดย เอ็กแซ็กท์-ซีเนริโอ ตั้งแต่ พ.ศ. 2539

ในการกลับมาทำใหม่ในชื่อ "3 หนุ่ม 3 มุม x2" ออกอากาศทุกวันเสาร์ เวลา 20.15 น. หลังจบข่าวในพระราชสำนัก ต่อมาได้ย้ายเวลาออกอากาศเป็น เวลา 11.00 น. ทุกวันเสาร์

 ชื่อ "3 หนุ่ม 3 มุม" ในปีต่าง ๆ 
 3 หนุ่ม 3 มุม (13 เมษายน พ.ศ. 2534 - 28 มีนาคม พ.ศ. 2535, 1 เมษายน พ.ศ. 2538 - 4 พฤษภาคม พ.ศ. 2539, 28 กันยายน พ.ศ. 2539 - 28 พฤศจิกายน พ.ศ. 2541)
 3 หนุ่ม 3 มุม (ปีต่อมา) (4 เมษายน - 26 ธันวาคม พ.ศ. 2535)
 3 หนุ่ม 3 มุม 3 หก (2 มกราคม - 25 ธันวาคม พ.ศ. 2536)
 3 หนุ่ม หลายมุม (1 มกราคม พ.ศ. 2537 - 25 มีนาคม พ.ศ. 2538)
 3 หนุ่ม มุมสบาย (11 พฤษภาคม - 21 กันยายน พ.ศ. 2539)
 3 หนุ่ม 3 มุม x2 (1 สิงหาคม - 19 ธันวาคม พ.ศ. 2563)
3 หนุ่ม 3 มุม x2 2021 (9 มกราคม พ.ศ. 2564 - 25 ธันวาคม พ.ศ. 2564)

 พัฒนาการของ "3 หนุ่ม 3 มุม" โดยย่อ 
 3 หนุ่ม 3 มุม (13 เมษายน พ.ศ. 2534 - 28 มีนาคม พ.ศ. 2535)
 เริ่มต้นเรื่องราวของ 3 พี่น้องบ้านเบญจวรการ
 3 หนุ่ม 3 มุม (ปีต่อมา) (4 เมษายน - 26 ธันวาคม พ.ศ. 2535)
 เอกพล เลื่อนขั้นเป็นหัวหน้าฝ่ายสินเชื่อ
 ทศพล ทำงานประจำ
 หลังจากที่ พีรพล สอบเอ็นทรานซ์ไม่ติด ก็ได้หนีออกจากบ้านเพื่อลงโทษตัวเอง (ตอน เอ็นทรานซ์หรือคือชีวิต ออกอากาศวันที่ 25 เมษายน พ.ศ. 2535)
 พีรพล เรียนมหาวิทยาลัยเอกชน
 3 หนุ่ม 3 มุม 3 หก (2 มกราคม - 25 ธันวาคม พ.ศ. 2536)
 ย้ายจากบ้านมาอยู่คอนโดมิเนียม โดยที่บ้านเก่าถูกเวนคืนที่ดินเนื่องจากมีการสร้างทางด่วน (ตอน เวนคืน...เวรกรรม , หาบ้านใหม่ และ คับที่ คับทาง ออกอากาศวันที่ 19, 26 ธันวาคม พ.ศ. 2535 และ 2 มกราคม พ.ศ. 2536 ตามลำดับ) เป็นเหตุให้ ดำ (ยามประจำหมู่บ้าน) ต้องหายไป
 เป็นครั้งแรก ที่ ละคร 3 หนุ่ม 3 มุม เป็นซีรีส์ เช่น ซีรีส์ที่ 1 คับที่อยู่ได้ คับใจอยู่ยาก ซีรีส์ที่ 2 สามหนุ่ม สามหัวใจ
 3 หนุ่ม หลายมุม (1 มกราคม พ.ศ. 2537 - 25 มีนาคม พ.ศ. 2538)
 เอกพลแต่งงาน (ตอน รับขวัญสมาชิกใหม่ ออกอากาศวันที่ 1 มกราคม พ.ศ. 2537)
 ทศพลเปิดออฟฟิศร่วมกับเพื่อน (เฮียอ้า,ลูกข่าง และ จอห์น) (ตอน ลงหลักปักฐาน ออกอากาศวันที่ 15 มกราคม พ.ศ. 2537)
 ฟ้า ภรรยาของเอกพลประสบอุบัติเหตุเสียชีวิต ซึ่งเป็นช่วง 4 ตอนสำคัญที่ ถกลเกียรติ วีรวรรณ กลับมากำกับการแสดงให้ 3 หนุ่ม 3 มุม อีกครั้ง โดย 4 ตอนนี้มีชื่อตอนว่า คนในครอบครัว 1 , คนในครอบครัว 2 , เพราะเป็นพี่น้อง และ หรือคือวันอำลา (ออกอากาศวันที่ 4,11,18 และ 25 มีนาคม พ.ศ. 2538 ตามลำดับ)
 3 หนุ่ม 3 มุม (1 เมษายน พ.ศ. 2538 - 4 พฤษภาคม พ.ศ. 2539)
 ทศพลต้องปิดออฟฟิศที่ทำกับเพื่อน ๆ เนื่องจากขาดทุน
 หลังจากฟ้าเสียชีวิต ทั้ง 3 หนุ่ม เอก,ทศ,พี ย้ายจากคอนโดฯ ไปอยู่ที่บ้านหลังใหม่
 ป้าดา และ แจ่ม 2 ตัวละครเอกต้องหายไป เนื่องจาก ป้าดา ต้องไปดูแลสามี แจ่มจึงต้องตามไปด้วย
 เพิ่มตัวละครที่มีสีสันอย่าง ลุงเขต,คุณวิ และ น้องแหม่ม เพื่อนบ้านใหม่ของทั้ง 3 หนุ่ม
 3 หนุ่ม มุมสบาย (11 พฤษภาคม - 21 กันยายน พ.ศ. 2539)
 พีรพลไปศึกษาต่อต่างประเทศ
 เอกพล และ ทศพล เปิดร้านอาหารที่ชื่อว่า "มุมสบาย" (20 ตอน) ในช่วงที่ พีรพล ไม่อยู่ และปิดร้าน มุมสบาย เมื่อพีรพลกลับมา
 เพิ่ม 2 ตัวละครคือ แอ๊นท์ และ ป๋อง เป็นพนักงานที่ร้าน มุมสบาย และแยกย้ายกันไปหลังปิดร้าน
 เฮียอ้า กลับมาปรากฏตัวอีกครั้งใน 3 หนุ่ม มุมสบาย
 หลังจบ "3 หนุ่ม มุมสบาย" เพิ่ม 2 ตัวละคร คือ แอ๊ด เพื่อนของทศพล และ ปิ๋ว เพื่อนของพีรพล
 3 หนุ่ม 3 มุม (28 กันยายน พ.ศ. 2539 - 28 พฤศจิกายน พ.ศ. 2541)
 ทศพลไปเมืองนอก (3 ตอน) และกลับมาพร้อม นัท แฟนสาว
 เอกพลได้รับคำสั่งย้ายไปประจำที่ประเทศอังกฤษ
 แม่ของนัท แฟนสาวของทศพล ต้องการรับตัวลูกสาวกลับอเมริกา
 พีรพลถูกโจรที่ขึ้นบ้านทำร้าย บาดเจ็บอาการน่าเป็นห่วง
 บทสรุปในตอนจบของ 3 หนุ่ม 3 มุม พี่น้องทั้ง 3 ได้แยกย้ายกันไปตามทางของแต่ละคน โดย เอกพล ย้ายไปเป็นผู้จัดการธนาคารที่กรุงลอนดอน,ทศพล แต่งงานและย้ายไปอยู่กับ นัท ที่สหรัฐอเมริกา และ พีรพล เปิดร้านขายไส้กรอกร่วมกับ ปิ๋ว เพื่อนสนิท (ตอน สุดท้ายคือความทรงจำ ออกอากาศวันที่ 28 พฤศจิกายน พ.ศ. 2541 ซึ่งในฉากสุดท้ายของเรื่องคือฉากที่สนามบินดอนเมืองโดยที่ทั้งเอกพล ทศพล และ พีรพล ยืนกอดกันเพื่อร่ำลา และในท้ายที่สุดเอกพล และ ทศพล ก็ได้แยกไปคนละทางเพื่อขึ้นเครื่อง ส่วนพีรพลยังคงยืนอยู่ที่เดิม ทั้ง 3 หนุ่ม ก็ได้แยกทางกันไปคนละมุม เหมือนกับชื่อเรื่อง)

 3 หนุ่ม 3 มุม x2 (1 สิงหาคม - 19 ธันวาคม พ.ศ. 2563)
 เอกพลแต่งงานใหม่กับเมย์ เพื่อนสมัยเรียน ที่อังกฤษและมีลูกชาย 1 คน คือ หนึ่ง ต่อมา เมย์ป่วยและเสียชีวิต เอกพลจึงพาหนึ่งย้ายกลับมาอยู่ไทย โดยซื้อบ้านใหม่ในหมู่บ้านแห่งหนึ่ง และได้งานใหม่เป็นที่ปรึกษาทางด้านการเงินให้กับบริษัทของเพื่อน
 ทศพลเลิกกับนัทและย้ายกลับมาอยู่ไทยกับเอกพลและพีรพล ก่อนเปิดบริษัทออกแบบและตกแต่งภายใน ภายหลังลูกชายของทศพลกับนัท คือ เฟิร์ส ได้ย้ายตามพ่อมาอยู่ไทยด้วย
 พีรพลดูแลกิจการแฟรนไชส์ร้านไส้กรอกแต่เพียงผู้เดียว หลังปิ๋ว หุ้นส่วนและเพื่อนสนิทลากลับไปช่วยงานที่บ้าน และมีลูกชาย 1 คน คืออูโน่ ก่อนจะย้ายมาอยู่กับพี่ชายทั้งสอง
 ป้าดากลับมาปรากฎตัวอีกครั้ง หลังจากลุงเทพ (สามีป้าดา) เสียชีวิต ส่วนแจ่มแต่งงานและลาออกไปอยู่กับครอบครัว ป้าดาจึงย้ายมาอาศัยอยู่ในหมู่บ้านเดียวกันกับ 3 พี่น้อง

 3 หนุ่ม 3 มุม x2 2021 (9 มกราคม - 25 ธันวาคม พ.ศ. 2564)
 เพิ่ม 4 ตัวละครใหม่ คือ แพร ลูกค้าแฟรนไชส์ของพีรพลและแฟนของหนึ่ง,แคท เพื่อนสาวของพีรพล,ขวัญ อดีตภรรยาของพีรพลและแม่แท้ ๆ ของอูโน่,เหมียว พยาบาลประจำโรงพยาบาลแห่งหนึ่งที่มีหน้าตาเหมือนกับเมย์
 อูโน่รู้ความจริงเกี่ยวกับแม่และชาติกำเนิดของตัวเอง (ตอน แม่หรือไม่? ออกอากาศวันที่ 16 มกราคม พ.ศ. 2564)
เฟิร์สเรียนมหาวิทยาลัย
หนึ่งเลิกกับแพร เพราะ ศักดิ์สิทธิ์ สามีของแพรมาหาถึงที่บ้าน เพื่อยืนยันความจริงเรื่องแพรมีชู้ ตามคำบอกของเฟิร์ส ทำให้หนึ่งรู้ว่าแพรหลอกตนมาตลอด (ตอน ล้วงลับจับโป๊ะ ออกอากาศวันที่ 20 มีนาคม พ.ศ. 2564)
กิจการร้านไส้กรอกของพีรพลเริ่มประสบปัญหา
เฟิร์สกลับไปเยี่ยมนัทที่อเมริกา เนื่องจากนัทประสบอุบัติเหตุ (7 ตอน) และ กลับมาพร้อมนัท หลังจากที่นัทหายดีแล้ว
เฟิร์สรู้สาเหตุที่แท้จริงที่ทศพลกับนัทเลิกกัน (ตอน ความลับของนัท และ 10 ปีที่เก็บไว้ ออกอากาศวันที่ 2 และ 9 ตุลาคม พ.ศ. 2564 ตามลำดับ)
ทศพลล้มป่วยด้วยโรคหลอดเลือดหัวใจตีบ
ในตอนจบของ 3 หนุ่ม 3 มุม x2 เฟิร์สกับนิ้งตกลงคบกันเป็นแฟน และ ทศพลกับนัทได้กลับมาคบกันใหม่อีกครั้ง ส่วนหนึ่งไปเรียนซัมเมอร์ที่อังกฤษ 1 ปีผ่านไป ตุ๊กคลอดลูกแล้วและมีเอกพลรับเป็นพ่อบุญธรรมของเด็ก ส่วนอูโน่เรียนจบ ม.ปลายแล้ว (ตอน มันคือความผูกพัน ออกอากาศวันที่ 25 ธันวาคม พ.ศ. 2564) และในฉากสุดท้ายครอบครัวเบญจวรการก็ได้ถ่ายรูปร่วมกัน ด้วยความรักและผูกพัน

 รางวัลที่ได้รับ 
รางวัลโทรทัศน์ทองคำ ครั้งที่ 6 (พ.ศ. 2534) "Exact's Company Profile"  - เว็บไซต์ทางการ 
 บทโทรทัศน์ละครประเภทตลก ยอดเยี่ยม
 ละครโทรทัศน์สำหรับเยาวชน ยอดเยี่ยม
 รางวัลโทรทัศน์ทองคำ ครั้งที่ 10 (พ.ศ. 2538)
 รายการโทรทัศน์สำหรับสถาบันครอบครัวยอดเยี่ยม
 รางวัลโทรทัศน์ทองคำ ครั้งที่ 13 (พ.ศ. 2541)
 รางวัลพิเศษ "เกียรติคุณแห่งความสำเร็จ" Television Achievement Special Awards
 รางวัล สื่อมวลชวนดีเด่นเพื่อเยาวชน (ประเภทละครโทรทัศน์) (พ.ศ. 2541) โดย สำนักงานส่งเสริมและประสานงานเยาวชนแห่งชาติ สำนักนายกรัฐมนตรี (ส.ย.ช)

 คอนเสิร์ต "3 หนุ่ม 3 ไมค์" 
เมื่อขึ้นปีที่ 2 ละคร 3 หนุ่ม 3 มุม โด่งดังถึงขีดสุด ทำให้มีการจัดคอนเสิร์ตใหญ่ชื่อ "คอนเสิร์ต 3 หนุ่ม 3 ไมค์" ขึ้นเมื่อวันที่ 14 มีนาคม พ.ศ. 2535 ณ เอ็มบีเคฮอลล์ มาบุญครองเซ็นเตอร์ ซึ่งเป็นสถานที่จัดคอนเสิร์ตขนาดใหญ่ที่สุดในเวลานั้น คอนเสิร์ตประสบความสำเร็จมากจนกระทั่งต้องมีการทัวร์คอนเสิร์ต 3 หนุ่ม 3 ไมค์ ตามเมืองใหญ่ไปทั่วประเทศ["รายการปาป้า-รัซซี่ ตอน มอส ปฏิภาณ (2548)"] - ถกลเกียรติ วีรวรรณ กล่าว

 เพลงประกอบละคร 
 3 หนุ่ม 3 มุม ปี 2534 (3 หนุ่ม 3 มุม ปี 1)
 คนละมุมเดียวกัน ร้องโดย เรวัต พุทธินันทน์ (อัลบั้มรวมเพลงประกอบละครสามหนุ่มสามมุม)
 3 หนุ่ม 3 มุม ปี 2535 (3 หนุ่ม 3 มุม ปีต่อมา)
 คนละมุมเดียวกัน  ร้องโดย กบ แท่ง มอส (อัลบั้มสำคัญชุดตะกายดาว)
 3 หนุ่ม 3 มุม ปี 2536 (3 หนุ่ม 3 มุม 3 หก)
 จากคนละมุม ร้องโดย กบ แท่ง มอส (อัลบั้มเพลงประกอบละครวันนี้ที่รอคอย)
 คับที่อยู่ได้ คับใจอยู่ยาก ร้องโดย กบ ทรงสิทธิ์ รุ่งนพคุณศรี (อัลบั้มเพลงประกอบละครวันนี้ที่รอคอย)
 ร้อน ขับร้อง โดย มอส ปฏิภาณ ปฐวีกานต์ (อัลบั้มเพลงประกอบละครวันนี้ที่รอคอย)
 3 หนุ่ม 3 มุม ปี 2537 (3 หนุ่ม หลายมุม)
 คนละมุมเดียวกัน ร้องโดย กบ แท่ง มอส (อัลบั้มรวมเพลงละครสามหนุ่มสามมุม)
 นายเชื่อเราเถอะ (end-title) ร้องโดย กบ แท่ง มอส (อัลบั้มรวมเพลงละครสามหนุ่มสามมุม)
 3 หนุ่ม 3 มุม ปี 2538 (3 หนุ่ม 3 มุม ปี 5)
 ความผูกพัน ร้องโดย กบ แท่ง มอส (อัลบั้มรวมเพลงละครสามหนุ่มสามมุม)
 3 หนุ่ม 3 มุม ปี 2539 (3 หนุ่ม มุมสบาย)
 กันและกัน ร้องโดย กบ แท่ง (อัลบั้มเพลงประกอบละครมงกุฎดอกส้ม)
 3 หนุ่ม 3 มุม ปี 2540 (3 หนุ่ม 3 มุม ปี 7)
 กันและกัน ร้องโดย กบ แท่ง มอส
 รัก (end-title) ร้องโดย ภูวนาท คุนผลิน
 3 หนุ่ม 3 มุม ปี 2541 (3 หนุ่ม 3 มุม ปี 8)
 วันนี้เธอบอกรักหรือยัง ร้องโดย กบ แท่ง มอส (อัลบั้มรวมเพลงละคร 'X Track 1)
 วันนี้เธอบอกรักหรือยัง (end-title) ร้องโดย เทเรซ่า อากีล่าร์ (อัลบั้มรวมเพลงละคร 'X Track 1)
 3 หนุ่ม 3 มุม ปี 2563 (3 หนุ่ม 3 มุม x2 ปี 1)
 3 หนุ่ม 3 มุม x2 ร้องโดย กบ ทรงสิทธิ์ รุ่งนพคุณศรี/แท่ง ศักดิ์สิทธิ์ แท่งทอง/มอส ปฏิภาณ ปฐวีกานต์/บี เสถียรพงษ์ ชมภูพลอย/ปีโป้ ณัชพัณณ์ ปรมะเจริญโรจน์/ซี ปรัตถกร คัยนันทน์

 3 หนุ่ม 3 มุม ปี 2564 (3 หนุ่ม 3 มุม x2 ปี 2)
 3 หนุ่ม 3 มุม x2 ร้องโดย กบ ทรงสิทธิ์ รุ่งนพคุณศรี/แท่ง ศักดิ์สิทธิ์ แท่งทอง/มอส ปฏิภาณ ปฐวีกานต์/บี เสถียรพงษ์ ชมภูพลอย/ปีโป้ ณัชพัณณ์ ปรมะเจริญโรจน์/ซี ปรัตถกร คัยนันทน์

 สิ่งสืบเนื่อง 
 โฆษณาชุด "3 หนุ่ม 3 มุม ทั่วไทย" 
พ.ศ. 2545 3 หนุ่ม 3 มุม - กบ แท่ง มอส กลับมาฮือฮา อีกครั้งกับซีรีส์โฆษณาเครือข่ายโทรศัพท์เคลื่อนที่ DTAC ชุด "3 หนุ่ม 3 มุม ทั่วไทย" จำนวนทั้งสิ้น 27 เวอร์ชันออกอากาศทางสถานีโทรทัศน์ทุกช่องตลอดเดือนมกราคม โดยออกวันละ 1 ตอน และสร้างกระแสตอบรับเป็นอย่างดี
 การออกโทรทัศน์ 
หลังจาก 3 หนุ่ม 3 มุม ได้อวสานไป แต่แฟน ๆ ยังคงเรียกร้องการกลับมาของ 3 หนุ่ม 3 มุม กบ-แท่ง-มอส ทำให้ตลอดสิบปีหลังจากละครอวสานไป กบ-แท่ง-มอส ยังคงถูกเชิญไปออกรายการวาไรตี้และทอล์คโชว์ต่าง ๆ อยู่เสมอ ได้แก่ สมอลล์ทอล์ค, วันวานยังหวานอยู่, สะบัดช่อ, ตีสิบ, สาระแน และอื่น ๆ

8 กันยายน พ.ศ. 2545 กบ-แท่ง-มอส ร่วมฉลองในคอนเสิร์ต 10 ปี เอ็กแซ็กท์ ณ อิมแพ็ค อารีน่า เมืองทองธานี ณ คอนเสิร์ตนี้ทั้ง 3 หนุ่มได้ปล่อยมุกตลกว่าเป็นบอยแบนด์ที่มีชื่อย่อว่า ก.ท.ม. หลังจากนี้จึงได้มีการนำไปเป็นคำถามปัญหากวน ๆ ถึงความหมายของตัวย่อดังกล่าว

12 พฤษภาคม พ.ศ. 2549 กบ-แท่ง-มอส ในฐานะ 3 หนุ่ม 3 มุม อีกครั้งในรายการ "ขอบอก" เพื่อฉลองครบรอบ "15 ปี 3 หนุ่ม 3 มุม" หลังจากรายการนี้จึงได้มีความคิดในการกลับมาของ 3 หนุ่ม 3 มุม ในรูปแบบรายการวาไรตี้ โดยมี 3 หนุ่มเป็นพิธีกรด้วยตัวเอง

 วาไรตี้และทอล์คโชว์ "3 หนุ่ม 3 มุม" 
 "3 หนุ่ม 3 มุม วาไรตี้" 
แรกเริ่มออกอากาศทุกวันเสาร์ ทาง โมเดิร์นไนน์ทีวี เวลา 12.00-12.50 น. (เทปที่ 1-13) ต่อมาเปลี่ยนเวลาเป็น 13.10-14.00 น. (เทปที่ 14-39) ออกอากาศ 7 เมษายน พ.ศ. 2550 – 29 ธันวาคม พ.ศ. 2550

 "3 หนุ่ม 3 มุม ทูไนท์" 
ออกอากาศทุกวันพุธ ทางสถานีวิทยุโทรทัศน์กองทัพบก เวลา 22.20-23.10 น. โดยออกอากาศครั้งแรกเมื่อ 16 มกราคม พ.ศ. 2551 – 27 มกราคม พ.ศ. 2553

 คอนเสิร์ต 3 หนุ่ม 3 ไมค์ 2008 
พ.ศ. 2551 กบ แท่ง มอส กลับมาเปิดคอนเสิร์ตในตำนานอีกครั้งใช้ชื่อว่า "คอนเสิร์ต 3 หนุ่ม 3 ไมค์ 2008" ในวันที่ 3-5 ตุลาคม ณ เมืองไทยรัชดาลัย เธียเตอร์ โดยเปิดการแสดงทั้งหมด 5 รอบ (และยังมีรอบสื่อมวลชนอีก 1 รอบ) คอนเสิร์ตประสบความสำเร็จด้วยดีจากที่เปิดขายบัตร 3 รอบ ต้องมีการเพิ่มอีก 2 รอบ และได้สร้างความประทับใจให้แก่ผู้ชมเป็นอันมาก

 การปรากฏตัวในละครเรื่องอื่น 

 "สุภาพบุรุษสุดซอย" 
หลังจากที่ 3 หนุ่ม 3 มุม x2 ได้อวสานลง 3 หนุ่มรุ่นลูก (หนึ่ง เฟิร์ส อูโน่) ก็ได้ไปปรากฏตัวอีกครั้งในละครซิตคอมเรื่อง "สุภาพบุรุษสุดซอย" โดยปรากฏตัวครั้งแรกในปี 5 ตอนที่ 4 (พี่ใหญ่เอางาน พี่กลางเอาเงิน น้องเล็กเอาฮา) โดยหนึ่งกับเฟิร์สได้ไปฝึกงานที่บ้านกองสินแก้ว โดยหนึ่งฝึกงานกับเอิร์ธ (อาร์ อาร์ณัตพล) เฟิร์สฝึกงานกับวิน (เต๋า เศรษฐพงศ์) ส่วนอูโน่ตามพี่ ๆ มาดูด้วย และได้ฝากตัวเป็นลูกศิษย์ของซัน (มาร์ช จุฑาวุฒิ) แต่ด้วยทัศนคติที่ต่างกันทำให้เกิดปัญหาขึ้นจนคนอื่น ๆ ต้องปวดหัวไปตาม ๆ กัน

 การกลับมาออกอากาศซ้ำ 
พ.ศ. 2552 จีเอ็มเอ็ม แกรมมี่ เปิดโทรทัศน์ผ่านดาวเทียมจีเอ็มเอ็ม แชนแนล ซึ่งมี แอ็กซ์ แชนแนล ที่ออกอากาศละครของเอ็กแซ็กท์ รวมอยู่ในนั้น 3 หนุ่ม 3 มุม จึงได้กลับมาฉายใหม่ตั้งแต่ตอนแรก โดยเริ่มตอนที่ 1 ของ 3 หนุ่ม 3 มุม ปี 1 ตั้งแต่วันที่ 4 เมษายน พ.ศ. 2552 โดยฉายตอนใหม่ทุกวันเสาร์ - อาทิตย์ เวลา 8.00 น. และ 17.00 น. และวันพฤหัสบดี - ศุกร์ เวลา 10.00 น. และ 16.00 น.

 3 หนุ่ม 3 มุม คูณ 2 
ใน พ.ศ. 2563 ช่องวัน 31 ได้นำซิตคอม 3 หนุ่ม 3 มุม มาทำใหม่ โดยมีการต่อยอดเนื้อเรื่อง โดยทั้ง 3 หนุ่มพี่น้องตระกูลเบญจวรการได้มีลูกชายแล้ว คือ

 เป็นหนึ่ง เบญจวรการ (หนึ่ง) ลูกชายของเอกพลกับเมย์ซึ่งเป็นภรรยาใหม่ เป็นหนุ่มที่ชอบรักษาความสะอาดเรียบร้อย จัดระเบียบทุกอย่าง (นำแสดงโดย บี - เสถียรพงษ์ ชมภูพลอย)
 ณัฐพล เบญจวรการ (เฟิร์ส) ลูกชายของทศพลกับนัท เป็นหนุ่มที่มาจากต่างประเทศ เป็นคนหัวรั้น คอยสร้างความโมโหให้กับคนในครอบครัว (นำแสดงโดย ปีโป้ - ณัชพัณณ์ ปรมะเจริญโรจน์)
 พงศ์พล เบญจวรการ (อูโน่) ลูกชายของพีรพล เป็นหนุ่มที่มีลักษณะท่าทางเหมือนพ่อ คือ "ซ่า กล้า บ้าบิ่น" (นำแสดงโดย ซี - ปรัตถกร คัยนันทน์)
และให้ทั้ง 3 พี่น้องทำหน้าที่เป็นพ่อเลี้ยงเดี่ยว ส่วนภรรยาของทั้ง 3 พี่น้อง บ้างก็เสียชีวิตไป บ้างก็แยกกันอยู่ โดยใช้ชื่อซิตคอมว่า "3 หนุ่ม 3 มุม คูณ 2" ออกอากาศตั้งแต่วันที่ 1 สิงหาคม พ.ศ. 2563